EkBass/fiwiki-20250220-pages-articles huggingface dataset:
Pohjoismaiset agraaripuolueet

Pohjoismaiset agraaripuolueet, joita kutsutaan myös Pohjoismaiden keskustapuolueiksi, Skandinaavian maatalouspuolueiksi tai Maatalouden liberaalipuolueiksi, ovat maatalouden poliittisia puolueita, jotka kuuluvat erityisesti Pohjoismaiden poliittiseen perinteeseen. Pohjoismaiset agraaripuolueet sijoitetaan poliittisen spektrin keskelle, mutta täyttävät Pohjoismaille ominaiset roolit. Nämä puolueet eivät ole sosialistisia ja yhdistävät yleensä sitoutumisen pienyrityksiin, maaseutukysymyksiin ja poliittiseen hajauttamiseen sekä ovat toisinaan skeptisiä Euroopan unionia kohtaan. Osapuolilla on erilaiset näkemykset vapaista markkinoista ja ympäristönsuojelusta. Kansainvälisesti ne ovat yleisesti Euroopan liberaalidemokraattien liiton (ALDE) jäseniä. Historiallisesti maanviljelijöiden puolueet ja toisen maailmansodan jälkeen laskeva viljelijöiden väestö, saivat heidät laajentamaan toimintaansa muihin kysymyksiin ja yhteiskunnan osiin. Tällä hetkellä kolme niistä nimitti itsensä uudelleen Keskusta-puolueeksi, viimeisenä tekemällä Suomen Keskustapuolueen vuonna 1965. Tärkeimmät maatalouspuolueet ovat nyt Keskustapuolue Ruotsissa, Venstre Tanskassa, Suomen Keskusta Suomessa, Keskustapuolue Norjassa ja Edistyspuolue Islannissa. == Lähteet == Luokka:Pohjoismaiset järjestöt Luokka:Agraaripuolueet Luokka:Pohjoismaiden politiikka
Sinfonia nro 4 (Šostakovitš)

Neljäs sinfonia (c-molli, op. 43) on kolmiosainen sinfonia, jota Dmitri Šostakovitš sävelsi syyskuusta 1935 toukokuuhun 1936.Symphony No. 4 in C minor, Op. 43 AllMusic Alkuperäiset harjoitukset esitystä varten keskeytettiin, sillä säveltäjä luki 28. tammikuuta 1936 Pravdassa julkaistun Sekasotkua musiikin sijasta -pääkirjoituksenChaos Instead of Music Seventeen Moments in Soviet History, jossa hänet sekä hänen kaksi teostaan tuomittiin ja hänelle ennustettiin huonoa, mikäli muutosta tuotannossa ei kuuluisi. Neljäs sinfonia kantaesitettiin vasta 30. joulukuuta 1961 Kirill Kondrašinin johdolla.Historical Dictionary of Russian Music Daniel Jaffé (2012) Ensimmäinen esitys länsimaissa pidettiin seuraavana vuonna. Neljäs sinfonia on sävelletty suurelle orkesterille, ja sen esitys kestää noin reilun tunnin. Säveltäjän oma ironinen modernismi on teoksessa yhdistetty mahleriaanisiin vaikutteisiin. == Osat == # Allegretto poco moderato – Presto # Moderato con moto # Largo – Allegro == Lähteet == Luokka:Dmitri Šostakovitšin sinfoniat Luokka:1930-luvun musiikkiteokset
Rausjärvi

Rausjärvi on humuspitoinen metsäjärvi Lohjan koillisosassa luoteisella Uudellamaalla. Sen pinta-ala on 62 hehtaaria. Etäisyys Lohjan keskustasta on 29 kilometriä pohjoiseen ja Karkkilasta kuusi kilometriä länteen.Rausjärvi. Järviwiki. Viitattu 4.5.2021. == Maantiede == Rausjärven lounais–koillissuuntainen pituus on 1,6 kilometriä, mukaan luettuna järven eteläosan pitkulainen Ruuhilahti. Järvi on saareton ja sen rantaviiva on mutkainen. Järven keskiosassa Saarennokan niemen kohdalla altaan leveys on 200 metriä. Niemen etelä- ja pohjoispuolella leveys on 500–700 metriä. Rausjärven syvin kohta sijaitsee altaan eteläosassa. Rausjärven ympäristö on kangasmetsää, asutusta on vähän. Lähistöllä sijaitsee useita pieniä järviä, kuten Alimmainen, Kahilainen ja Koiralampi. Rausjärven pohjoisosaan virtaa laskuoja koillisesta Murhalammelta, jonka pinta-ala on noin 80 aaria ja korkeustaso 98,6 metriä mpy. Rausjärven lounaisrannalta lähtee laskuoja etelään. Rausjärven kuormitus on arvioitu vähäiseksi, järven ekologinen tila on hyvä. Tilavuus on 3 689 000 kuutiometriä. Rausjärvi (23.067.1.014) kuuluu Hirvijoen valuma-alueeseen (23.067), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Rausjärvi on suurin Hirvijoen alueen 24:stä vähintään hehtaarin laajuisesta vakavedestä; se on Hirvijoen alueen pohjoisia järviä.Hirvijoen valuma-alue (23.067). Järviwiki. Viitattu 4.5.2021. == Lähteet == Luokka:Lohjan järvet Luokka:Karjaanjoen vesistö
Lauklampi (Siuntio)

Lauklampi on matala, humuspitoinen järvi Siuntion pohjoisosassa läntisellä Uudellamaalla. Sen pinta-ala on 19,4 hehtaaria. Etäisyys Siuntion asemanseudulta on yhdeksän kilometriä pohjoiseen ja Helsingin keskustasta 40 kilometriä länteen.Lauklampi. Järviwiki. Viitattu 6.5.2021. == Maantiede == Lauklammen etelä–pohjoissuuntainen pituus on noin kilometrin, järven eteläosan leveys on 300 metriä, pohjoisosan leveys on 100 metriä. Järvi on saareton. Laukalammen lähin ympäristö on metsää, rannoilla on useita pientaloja. Lähistöllä sijaitsee useita pieniä järviä, kuten Tuohilampi ja Syvälampi. Noin 2,6 kilometriä itään sijaitsee Karhujärvi. Lauklampeen ei virtaa selkeästi erottuvia tulouomia. Lauklammen läntisimmästä kolkasta virtaa laskuoja runsaan 200 metrin päähän länteen Tuohilampeen, jonka korkeustaso on 8,6 metriä Lauklampea alempi. Lauklammen kuormitus on arvioitu vähäiseksi. Lauklampi (22.002.1.008) kuuluu Tjusträskin alueeseen (22.002), joka on kolmannen jakovaiheen vesistö Siuntionjoen vesistössä (22). Lauklampi on toiseksi laajin Tjusträskin alueen yhdeksästä vähintään hehtaarin laajuisesta vakavedestä. Alueen vakavesistä yli kymmenen hehtaarin laajuisia ovat Lauklammen ohella Tjusträsk, Storträsk, Kynnarträsk ja Tuohilampi.Tjusträskin alue (22.002). Järviwiki. Viitattu 6.5.2021. Läntisellä Uudellamaalla on kolme Lauklampea, kaksi niistä Lohjalla: Koikkalan Lauklampi ja Puujärven Lauklampi, josta pieni osa sijaitsee Salon alueella. == Lähteet == Luokka:Siuntion järvet Luokka:Siuntionjoen vesistö
Lauklampi (Lohja, Koikkala)

Lauklampi on kalliometsän ympäröimä järvi Koikkalassa Lohjan itäosassa läntisellä Uudellamaalla. Sen pinta-ala on 4,6 hehtaaria. Etäisyys Lohjan keskustasta on kaksitoista kilometriä koilliseen.Lauklampi. Järviwiki. Viitattu 6.5.2021. == Maantiede == Lauklammen kaakkois–luoteissuuntainen pituus on 300 metriä. Järvi on saareton ja siihen virtaa vettä pohjoispuolisilta pelloilta, selvää luusuaa ei ole. Lauklammen eteläpuolella sijaitsee Lehmijärvi, lännessä ja pohjoisessa on Hiidenvesi. Vihdin Nummela sijaitsee kuutisen kilometriä Lauklammesta itään. Lauklammen itäpuolella kohoaa Laukmäki (90 metriä mpy). Lauklampi on luokiteltu reheväksi. Lauklampi (23.035.1.002) kuuluu Heinälammen valuma-alueeseen (23.035), joka on kolmannen jakovaiheen vesistö Karjaanjoen alueella (23). Toinen jakovaihe on Hiidenveden alue (23.03). Heinälammen alueen vakavedet ovat Lauklammen lisäksi Iso Myllylampi, Vähä Myllylampi ja Ahvenlampi.Heinälammen valuma-alue (23.035). Järviwiki. Viitattu 6.5.2021. Läntisellä Uudellamaalla on kolme Lauklampea: Lohjalla on Koikkalan Lauklammen lisäksi Puujärven Lauklampi ja Siuntion pohjoisosassa on Lauklampi. == Lähteet == Luokka:Lohjan järvet Luokka:Karjaanjoen vesistö
Boris Tšaikovski

Boris Aleksandrovitš Tšaikovski (; 10. syyskuuta 1925 Moskova – 7. helmikuuta 1996 Moskova) oli venäläinen säveltäjä.Boris Tchaikovsky: Brief biography Boris Tchaikovsky Society Tšaikovski opiskeli Gnesin-musiikkiakatemiassa ja Moskovan konservatoriossa. Molemmissa oppilaitoksissa hän sai opetusta Vissarion Šebalinilta. Vuonna 1946 Dmitri Šostakovitš aloitti opettamisen Moskovan konservatoriossa, ja Šebalinin suosituksesta Tšaikovski siirtyi hänen luokalleen. Vuonna 1948 Neuvostoliiton kommunistinen puolueen "formalismin vastaisen" kampanjan takia sekä Šebalin että Šostakovitš joutuivat erotetuiksi opetustehtävistään konservatoriossa. Tšaikovski suoritti opintonsa loppuun Nikolai Mjaskovskin johdolla ja valmistui vuonna 1949. Tšaikovski työskenteli radion musiikkiosastolla, kunnes keskittyi päätoimiseen säveltämiseen vuonna 1952. Hän toimi Neuvostoliiton säveltäjäliiton pääsihteerinä vuosina 1968–1973 ja Gnesin-musiikkiakatemian sävellysprofessorina vuosina 1989–1996. Vuonna 1969 Tšaikovskille myönnettiin Neuvostoliiton valtionpalkinto hänen toisesta sinfoniastaan, ja vuonna 1985 hän sai Neuvostoliiton kansantaiteilijan arvonimen. Sinfonioiden lisäksi hänen tuotantoonsa kuuluu muun muassa elokuvamusiikkia. == Lähteet == Luokka:Venäläiset säveltäjät Luokka:Neuvostoliittolaiset säveltäjät Luokka:Elokuvasäveltäjät Luokka:Vuonna 1925 syntyneet Luokka:Vuonna 1996 kuolleet
Lauklampi (Lohja, Puujärvi)

Lauklampi on metsäjärvi Lohjan ja Salon rajalla läntisellä Uudellamaalla. Sen pinta-ala on 11,3 hehtaaria. Etäisyys Lohjan keskustasta on 23 kilometriä länteen.Lauklampi. Järviwiki. Viitattu 6.5.2021. == Maantiede == Lauklammen etelä–pohjoissuuntainen pituus on 1,1 kilometriä. Pohjoisosan leveys on 200 metriä, eteläosa on kapeampi, ja eteläisin osa on kuroutunut lähes erilleen muusta järvestä. Lauklammen keskiosasta noin puoli hehtaaria sijaitsee Salon alueella, Lohjan ja Salon raja kulkee järven keskellä sijaitsevan muutaman aarin laajuisen saaren kautta. Lauklammen pohjoisosassa sijaitsee noin 70 aarin laajuinen mökitetty saari. Lauklammen länsipuolella sijaitsee Iso- Suonia, järvien välisellä kannaksella on jonkin verran pientaloja, myös Lauklammen itärannalla on rakennuksia. Lauklammen koillispuolella sijaitsee Tesväri ja idässä Puujärvi. Luoteessa on Pirunlinnan Suonia. Lauklampeen virtaa ojia ympäristön soilta. Lauklammen eteläosasta virtaa laskuoja Iso- Suoniaan, jonka korkeustaso on 0,5 metriä Lauklampea alempi. Lauklammen kuormitus on arvioitu vähäiseksi. Lauklampi (82.002.1.073) kuuluu Fiskarsinjoen valuma-alueeseen (82.002), joka on kolmannen jakovaiheen vesistö päävesistöalueella Saaristomeren rannikkoalue, Ahvenanmaa (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.Fiskars ån valuma-alue (82.002). Järviwiki. Viitattu 6.5.2021. Läntisellä Uudellamaalla on kolme Lauklampea, Lohjalla on Puujärven Lauklammen lisäksi Koikkalan Lauklampi ja Siuntion pohjoisosassa on Lauklampi. == Lähteet == Luokka:Lohjan järvet Luokka:Salon järvet Luokka:Fiskarsinjoen vesistö
Iz*One

Iz*One (, ) oli tyttöbändi, jonka jäsenet olivat Etelä-Koreasta ja Japanista. Yhtyeen levy-yhtiöt olivat Off The Record Entertainment Koreassa ja AKS Japanissa. Yhtyeen debyytti oli Koreassa 29. lokakuuta 2018 ja Japanissa 6. helmikuuta 2019. Yhtye hajosi 29. huhtikuuta 2021. == Historia == Yhtye muodostettiin Mnetin Produce48 -ohjelmassa, joka oli Produce 101:n kolmas kausi. Yhtyeestä tuli toinen tupla-platinaa Etelä-Koreassa myynyt tyttöryhmä Twicen jälkeen. Yhtyeen hajottua osa sen jäsenistä perusti marraskuussa 2021 Ive-yhtyeen. == Jäsenet == Yhtyeen jäsenet: * Kwon Eun-bi () * Sakura Miyawaki (, ) * Kang Hye-won () * Choi Ye-na () * Lee Chae-yeon () * Kim Chae-won () * Kim Min-ju () * Nako Yabuki (, ) * Hitomi Honda (, ) * Jo Yu-ri () * An Yu-jin () * Jang Won-young () == Diskografia == === Studioalbumit === * Bloom*Iz (2020) * Twelve (2020) === Minialbumit === * Color*Iz (2018) * Heart*Iz (2019) * Oneiric Diary (2020) * One-reeler / Act IV (2020) == Lähteet == == Aiheesta muualla == * Luokka:Tyttöbändit
Neuvostoliiton jalkapalloliitto

Neuvostoliiton jalkapalloliitto (lyh. FFSSSR, ) oli vuosina 1934–1991 toiminut Neuvostoliiton jalkapalloilun keskusjärjestö, joka oli kansainvälisen jalkapalloliiton FIFA:n jäsen vuodesta 1946 lähtien. == Historia == Vuonna 1912 perustettu Venäjän jalkapalloliitto lakkautettiin lokakuun vallankumouksen jälkeen vuonna 1917. Ensimmäisen maailmansodan päätyttyä maan jalkapallotoiminta jatkui Yleisliittolaisen ruuminkulttuurin neuvoston (VSFK) alaisuudessa vuodesta 1920 lähtien, kunnes VSFK ja Neuvostoliiton toimeenpaneva keskuskomitea perustivat Neuvostoliiton jalkapalloliiton joulukuussa 1934. Vuonna 1946 liitto hyväksyttiin FIFA:n jäseneksi ja 1954 Euroopan jalkapalloliiton UEFA:n jäseneksi. Neuvostoliiton jalkapalloliitto lakkautettiin maan hajottua joulukuussa 1991, jolloin sen seuraajaksi tuli jälleen Venäjän jalkapalloliitto. Neuvostoliiton jalkapalloliittoon kuului kuusi alueellista jalkapalloliittoa; Gruusian, Kazahstanin, Tadžikistanin, Ukrainan, Uzbekistanin ja Valko-Venäjän sosialististen neuvostotasavaltojen jalkapalloliitot. Niiden toimintaa jatkavat Neuvostoliitosta irtaantuneiden valtioiden omat jalkapalloliitot. == Lähteet == Luokka:Kansalliset jalkapalloliitot Luokka:Neuvostoliiton jalkapallo
Kitškalnja

Kitškalnja (ven. Кичкальня́, tat. Кычытканлы́, Qıçıtqanlı) on Tatarstanissa, Nurlatin piirissä sijaitseva tataarikylä. == Historia == Kylän nimi on suomeksi käännettynä "nokkonen". Nimi perustuu kyseisen ruohokasvin runsaaseen kasvuun alueella. Aikaisempia nimiä uskotaan olevan olleen Keçkenä (pieni) sekä Vershina rechki Murasa (Marasa -joen yläosa). Kitškalnja on todennäköisesti perustettu 1700-luvun alkupuolella, vaikkakin jotkut lähteet sanovat kylän olevan vielä vanhempi. Sukupolvien mukana kulkeneen tarinan mukaan, perustajat olivat tšuvassilaisesta kylästä kotoisin olleet kolme perhettä, jotka pakenivat pakkokastetta Iivana Julman vallattua Kazanin kaanikunnan. == Populaatio == Kylän asukasmäärästä löytyy tietoa vuodesta 1782 eteenpäin. Silloin määrä oli 14 henkeä. Isoin asukasmäärä eli 1 616 henkeä kylässä on ollut vuonna 1920. Viimeisimmän tiedon mukaan (2020) kylässä asuu 463 henkeä. == Muuta tietoa == Kylän vuosittainen ilman keskilämpötila on noin 4,66 °C. Kylästä löytyy yläaste, kulttuuritalo, kirjasto, moskeija, lastentarha, kaksi kauppaa ja postitoimisto. Kylän postinumero on 423038. == Lähteet == Luokka:Venäjän kylät
DVD-audio

DVD-Audio on vuonna 2000 markkinoille saapunut formaatti, joka tukee parempaa äänenlaatua kuin CD. Se tukee monikanavaääntä ja suurempia taajuuksia ja tarkkuuksia kuin CD. Uudet levyt eivät ole saavuttaneet juurikaan markkinaosuutta. Lisäksi sillä on kilpailijana samat edut tarjoava SACD. Vuonna 2007 DVD-audiota kutsuttiin "sukupuuttoon kuolleeksi" () ja SACD ei ole myynyt vastaavissa määrin kuin aiempi CD-levy. Suuri osa musiikin kulutuksesta on siirtynyt digitaalisiin latauksiin. DVD-audio tukee 24-bittistä 96 kilohertsin taajuudella LPCM-koodattua ääntä, kun aiempi CD-muoto käyttää 16-bittistä 44,1 kilohertsin koodausta. == Historia == DVD-audio formaatti julkaistiin vuonna 1999. == Katso myös == * DVD == Lähteet == Luokka:DVD- tallennusvälineet Luokka:Vuoden 1999 tekniikka
Sylvi Listhaug

Sylvi Listhaug (s. 25. joulukuuta 1977) on norjalainen poliitikko, joka on toiminut Edistyspuolueen puheenjohtajana helmikuusta 2021 lähtien. Hän on aiemmin toiminut Norjan vanhusten ja kansanterveyden ministerinä pääministeri Erna Solbergin johdolla toukokuusta joulukuuhun 2019. Lisäksi Hän on toiminut myös Norjan öljy- ja energiaministerinä joulukuusta 2019 tammikuuhun 2020. Listhaug toimi Norjan ensimmäisenä maahanmuutto- ja kotouttamisministerinä vuosina 2015-2018, erityisesti maahanmuuttajakriisin aikana luotuna kabinettina ja maatalousministerinä ja elintarvikeministerinä vuosina 2013-2015. Hän toimi oikeus-, yleisen turvallisuuden ja maahanmuuttoministerinä tammikuusta 2018 asti eroamiseensa maaliskuussa 2018. == Lähteet == == Aiheesta muualla == Luokka:Norjalaiset poliitikot Luokka:Norjan ministerit Luokka:Norjan maatalousministerit Luokka:Vuonna 1977 syntyneet Luokka:Elävät henkilöt
Cédric Doumbé

Cédric Doumbé (s. 30. elokuuta 1992) on kamerunilais-ranskalainen entinen välisarjan potkunyrkkeilijä. Hän on entinen Gloryn kaksinkertainen välisarjan mestari. Doumbé on voittanut myös WAKO Pron keskisarjan mestaruuden.Cédric Doumbé glorykickboxing.com Viitattu 12.5.2021 ==Alkuvuodet== Doumbé syntyi Ranskassa kamerunilaisille vanhemmille. Hän aloitti kamppailulajien harrastamisen aluksi karatella, kunnes siirtyi potkunyrkkeilyn pariin. Aluksi Doumbé harrasti potkunyrkkeilyä eri säännöillä, joissa ei sallittu alapotkuja. Lokakuussa 2021 Doumbé ilmoitti päättävänsä potkurnyrkkeilyuransa ja siirtyvänsä vapaaotteluun.Glory-kampioen ruilt kickbokscarrière in voor MMA: ‘Hij lijkt een bom te willen droppen’ ad.nl 3.10.2021 Viitattu 8.5.2022 ==Lähteet== Luokka:Ranskalaiset potkunyrkkeilijät Luokka:Vuonna 1992 syntyneet Luokka:Elävät henkilöt
F & M

F & M on superyhtye Lindemannin toinen studioalbumi, joka julkaistiin 22. marraskuuta 2019. Lindemann-yhtyeen keulahahmot ovat Peter Tägtgren ja Till Lindemann. Ensimmäinen single albumilta, ”Steh auf”, julkaistiin 13. marraskuuta 2019. Toisin kuin debyyttialbumissa Skills in Pillsissä, vokalisti Till Lindemann laulaa albumin kokonaan saksaksi. == Kappaleet == # # # # # # # # # # # #Mathematik - 3.34 (Deluxe Editionissa) #Ach so gern - Pain Version - 3.48 (Deluxe Editionissa) == Arvostelut == * Imperiumi: 7½/10Lindemann F&M; Viitattu 18.9.2021. * Inferno: Kuulostaa erittäin vahvasti tekijöiltään – arviossa Lindemann Viitattu 18.9.2021. * Kaaoszine: 7/10Hieman hillitympää antia – arviossa Lindemannin ”F&M;” Viitattu 18.9.2021. * Soundi: Arvio: Lindemannin toinen albumi toimii mutta kuulostaa silti kuin Rammsteinin demolta Viitattu 18.9.2021. == Lähteet == Luokka:Vuoden 2019 albumit Luokka:Industrial metal -albumit
Harut Grigorian

Harut Grigorian (, s. 24. maaliskuuta 1989 Jerevan, Armenia SNT, Neuvostoliitto) on armenialais-belgialainen välisarjan potkunyrkkeilijä. Hän on entinen Gloryn välisarjan mestari.Cédric Doumbé glorykickboxing.com Viitattu 12.5.2021 Grigorian on voittanut myös Benelux'n thainyrkkeilyn mestaruuden ja A1 World Combat Cupin. ==Alkuvuodet== Grigorian muutti nuorena Armenian sotien vuoksi pakolaisena Belgiaan, jossa hän aloitti potkunyrkkeilyn Bulldog Gymissä moninkertaisen potkunyrkkeilyn maailmanmestarin Danielle Somersin opissa. Sittemmin Grigorian on harjoitellut Alankomaissa Hemmers Gymillä, joka oli hänen valmentajansa Somersin alkuperäinen seura. ==Lähteet== Luokka:Armenialaiset potkunyrkkeilijät Luokka:Vuonna 1989 syntyneet Luokka:Elävät henkilöt
Vahur Afanasjev

Vahur Afanasjev (oikealta nimeltään Vahur Laanoja; 24. elokuuta 1979 Tartto – 11. toukokuuta 2021) oli virolainen kirjailija, säveltäjä ja elokuvantekijä. ==Elämä ja ura== Afanasjevin isä oli matemaatikko, mutta myös innokas lukija, ja Afanasjev sai kiinnostuksen kirjallisuuteen lapsuudenkodistaan. Teini- ikäisenä hän alkoi kirjoittaa runoja, ja sai vuonna 1998 niitä julkaistuksi virolaiseen kirjallisuuslehti Vikerkaareen. Afanasjev opiskeli kauppatieteitä Tarton yliopistossa. Hänen ensimmäinen runokokoelmansa Kandiline maailm (Neliskulmainen maailma) julkaistiin vuonna 2000 ja ensimmäinen romaani Kastraat Ontariost (Eunukki Ontariosta) vuonna 2005. Kirjailijanuransa alussa ennen läpimurtoaan hän teki töitä toimittajana, mainosalalla ja julkishallinnossa, sekä viisi vuotta Euroopan unionin palveluksessa Brysselissä. Hänen Brysselin-vuosistaan kirjoittama matkakirjansa Minu Brüssel voitti matkailulehti Go Reisiajakirin parhaan matkakirjan palkinnon vuonna 2011. Suurta menestystä sai hänen vuonna 2017 ilmestynyt historiallinen romaaninsa Serafima ja Bogdan, jossa seurattiin Peipsijärvellä asuvan vanhauskoisen kyläyhteisön elämää toisen maailmansodan lopusta Neuvostoliiton hajoamiseen. Kirja voitti Viron Kirjailijaliiton romaanipalkinnon ilmestymisvuonnaan. Kirjoittamisen ohella Afanasjev sävelsi elektronista musiikkia ja kirjoitti sanoituksia muille artisteille. Elokuva-alalla hän teki kokeellisia lyhytelokuvia esimerkiksi Microsoft PowerPointin avulla, sekä dokumentteja, kuten Rong Way:n, joka kertoi junamatkasta Brysselistä Tallinnaan. Afanasjev kuoli 41-vuotiaana toukokuussa 2021. Marraskuussa samana vuonna ilmestyi postuumisti hänen viimeinen runokokoelmansa Tuulevaiksed aastad. ==Teokset== Runokokoelmat * Kandiline maailm, 2000 * Kaantega viin, 2004 * Katedraal Emajões, 2006 * Eesti vaarao, 2013 * Kuidas peab elama, 2014 * Tünsamäe tigu, 2015 * Hõbehundi laulud, 2020 * Tuulevaiksed aastad, 2021 Romaanit * Kastraat Ontariost, 2005 * Kosmos, 2008 * Serafima ja Bogdan, 2017 ==Lähteet== Luokka:Virolaiset kirjailijat Luokka:Virolaiset säveltäjät Luokka:Virolaiset elokuvaohjaajat Luokka:Vuonna 1979 syntyneet Luokka:Vuonna 2021 kuolleet
Murthel Groenhart

Murthel Cyrill Dwyth Groenhart (s. 10. lokakuuta 1986 Amsterdam) on alankomaalais-surinamelainen potkunyrkkeilijä. Hän on entinen Gloryn välisarjan mestari ja K-1 World MAX 2012 turnauksen mestari.Murthel Groenhart glorykickboxing.com Viitattu 12.5.2021 ==Potkunyrkkeily== ===K-1 Italy Oktagon (2008)=== Groenhart otti osaa Milanossa pidettyyn K-1 turnaukseen huhtikuussa 2008. Hän voitti avauskierroksella Marco Santin tyrmäyksellä. Toisella kierroksella Groenhart voitti Yassin Boudrouzin teknisellä tyrmäyksellä ja eteni loppuotteluun. Hän kohtasi Halim Issaouin alle 75-kiloisten loppuottelussa, jonka Groenhart voitti tyrmäyksellä toisessa erässä.Oktagon It's Showtime muaythaitv.us 12.4.2008 Viitattu 12.5.2021 ==Lähteet== Luokka:Alankomaalaiset potkunyrkkeilijät Luokka:Vuonna 1986 syntyneet Luokka:Elävät henkilöt
Marc de Bonte

Marc de Bonte (27. helmikuuta 1990 – 5. marraskuuta 2016) oli belgialainen alemman raskaansarjan potkunyrkkeilijä. Hän voitti urallaan Gloryn välisarjan mestaruuden. De Bonte kilpaili myös thainyrkkeilyssä voittaen IFMA:n MM-hopeaa ja MM-pronssia.Marc de Bonte glorykickboxing.com Viitattu 12.5.2021 ==Lähteet== Luokka:Belgialaiset potkunyrkkeilijät Luokka:Vuonna 1990 syntyneet Luokka:Vuonna 2016 kuolleet
Jarosław Iwaszkiewicz

Jarosław Iwaszkiewicz, kirjailijanimi Eleuter, (20. helmikuuta 1894 Kalnik, Ukraina – 2. maaliskuuta 1980 Varsova, Puola)Iwaszkiewicz, Jarosław, Kirjasampo, viitattu 12.5.2021 oli puolalainen kirjailija, Puolan kirjallisen elämän keskeisiä henkilöitä. Hän toimi Puolan kirjailijaliiton puheenjohtajana, ja hänet nimitettiin poeta laureatukseksi. Iwaszkiewicz on Puolan kirjallisuuden modernismin taustalla. Hänen pääteoksensa on trilogia Słava i chwala, jonka osat ilmestyivät vuosina 1956–1962. Hän kuvaa siinä maailmansotien välisen ajan puolalaisen porvariston elämää. Romaanien lisäksi hän julkaisi runokokoelmia. ==Lähteet== ==Aiheesta muualla== Luokka:Puolalaiset kirjailijat Luokka:Vuonna 1894 syntyneet Luokka:Vuonna 1980 kuolleet
Jarosław

Jarosław on puolalainen etunimi. * Jarosław Gajczuk-Zawadzki (s. 1979), muusikko, heavy metal -yhtye Chainsaw'n kitaristi * Jarosław Iwaszkiewicz (1894–1980), kirjailija * Jarosław Jarząbkowski (s. 1988), elektroninen urheilija * Jarosław Kaczyński (s. 1974), poliitikko, pääministeri ja Laki ja oikeus -puolueen puheenjohtaja * Jarosław Kalinowski (s. 1962), sejmin ja Euroopan parlamentin jäsen * Jarosław Łabieniec (s. 1974), kitaristi * Jarosław Szubrycht (s. 1974), muusikko, lauluntekijä, musiikkitoimittaja ==Katso myös== * Jaroslav, etunimi monissa slaavilaisissa kielissä Luokka:Etunimet
Koottava lasinen muurahaispesä

Koottava lasinen muurahaispesä on Kari Peitsamon kappale hänen albumiltaan Kari Peitsamo ja Ankkuli. Kappaleesta on tehty ainakin kolme cover-versiota: Apulanta-yhtye albumille Kari Peitsamon lauluja vuonna 2001, Kotiteollisuus- yhtye albumilleen Sotakoira II sekä Milla Koilainen-Dwyer The Voice of Finland -ohjelmassa vuonna 2021. Luokka:Kari Peitsamon kappaleet
Harald August af Hellén

Harald August af Hellén (8. syyskuuta 1863 Pietari – 12. marraskuuta 1916 Helsinki) oli suomalainen juristi ja virka- ja valtiopäivämies.Ylioppilasmatrikkeli 1853–1899: Af Hellén Harald August Viitattu 12.5.2021. Af Hellénin vanhemmat olivat passiviraston päällikkö, todellinen valtioneuvos Karl Adolf Hellén ja Emilia Katarina Grönfeldt. Hän tuli ylioppilaaksi Helsingissä, suoritti oikeustutkinnon 1888 ja sai varatuomarin arvon 1891. Af Hellén oli senaatin oikeusosaston esittelijäsihteeri vuodesta 1906, toimittuaan sitä ennen senaatissa ylimääräisenä kopistina ja protokollasihteerinä. Af Hellén oli aatelissäädyssä edustaja valtiopäivillä 1897, 1899, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1873 syntyneet Luokka:Vuonna 1933 kuolleet
Ivar Theodor von Hellens

Ivar Theodor von Hellens (4. syyskuuta 1861 Turku – 23. marraskuuta 1908 Karuna) oli suomalainen vapaaherra, tilanomistaja ja valtiopäivämies.Ylioppilasmatrikkeli 1853–1899: Von Hellens Ivar Theodor Viitattu 12.5.2021. Von Hellensin vanhemmat olivat hovioikeuden presidentti, senaattori, vapaaherra Lars Teodor von Hellens ja Johanna Maria Augusta af Heurlin ja puoliso vuodesta 1885 Elin Johanna af Heurlin. Von Hellens tuli ylioppilaaksi Helsingissä ja valmistui agronomiksi Mustialan maanviljelyskoulusta 1884. Hän oli Kärkniemen kartanon omistaja Karunassa vuodesta 1888. Von Hellens oli aatelissäädyssä edustaja valtiopäivillä 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Hän kuului vuoden 1899 suureen lähetystöön Karunan edustajana.Päiviö Tommila: Suuri adressi, s. 305. WSOY, 1999. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1861 syntyneet Luokka:Vuonna 1908 kuolleet
Karol Dobiaš

Karol Dobiaš (s. 18. joulukuuta 1947 Handlová) on Tšekkoslovakiaa edustanut slovakialainen jalkapalloilija ja jalkapallovalmentaja, joka oli pelipaikaltaan laitapuolustaja. Hän oli Tšekkoslovakian maajoukkueessa voittamassa Euroopan-mestaruutta vuonna 1976. Hänet valittiin maansa vuoden jalkapalloilijaksi vuosina 1970 ja 1971. Dobiaš edusti kausina 1965–1977 Spartak Trnavaa ja kausina 1977–1980 Bohemians Prahaa. Hän voitti Tšekkoslovakian mestaruuden vuosina 1968, 1969, 1971, 1972 ja 1973. Kaudella 1968–1969 Spartak Trnava ylsi Euroopan cupissa välieriin pudotettuaan jatkosta romanialaisen Steaua Bukarestin, suomalaisen Lahden Reippaan ja kreikkalaisen AEK Ateenan. Välierissä Spartak hävisi alankomaalaiselle Ajaxille kahden ottelun yhteismaalein 2–3. Dobiaš pelasi kaikki kahdeksan cup-ottelua ja teki kolme maalia kotiottelussa Reipasta vastaan. Pelaajauransa viimeiset vuodet hän pelasi Belgiassa Lokerenin ja Heirnis Gentin joukkueissa. Dobiaš pelasi Tšekkoslovakian maajoukkueessa 67 maaottelua, joissa hän teki kuusi maalia. Ensimmäisen maaottelunsa hän pelasi toukokuussa 1967 ja viimeisen maaliskuussa 1980. Hän pelasi MM-kilpailuissa 1970 ja EM-kilpailuissa 1976. Hän kuului myös EM-kilpailuissa 1980 Tšekkoslovakian joukkueeseen mutta ei päässyt turnauksessa kentälle. Tšekkoslovakia voitti vuonna 1976 Euroopan-mestaruuden kukistettuaan loppuottelussa Länsi-Saksan. Dobiaš teki ensimmäisellä jaksolla joukkueensa 2–0-johtomaalin mutta hänet otettiin vaihtoon ennen ottelun ratkaissutta rangaistuspotkukilpailua. Pelaajauransa jälkeen Dobiaš on toiminut valmentajana Tšekkoslovakian ja Tšekin sarjoissa. == Lähteet == Luokka:Tšekkoslovakialaiset jalkapalloilijat Luokka:Tšekkoslovakialaiset jalkapallovalmentajat Luokka:Slovakialaiset jalkapalloilijat Luokka:Slovakialaiset jalkapallovalmentajat Luokka:Vuonna 1947 syntyneet Luokka:Elävät henkilöt
Vellore

Vellore () on kaupunki ja hallinnollinen päämaja Velloren piirikunnassa Intian Tamil Nadun osavaltiossa. Se sijaitsee Palar-joen rannalla Tamil Nadun koillisosassa. Se sijaitsee noin 137,20 kilometriä Chennaista länteen ja noin 213,20 kilometriä Bangaloresta itään. Vellore on yhtymäkohta Mumbain ja Chennain välillä ja Velloresta on yhteys suurimpaan osaan Intian kaupungeista. Vellorea hallinnoi pormestari ja Velloren kuntayhdistys. Se on osa sekä Lok Sabhaa että Velloren osavaltion edustajakokousta. Velloressa sijaitsevat Christian Medical College & Hospital, Vellore Institute of Technology (VIT) ja Sripuramin kultainen temppeli. Tunnettuihin nähtävyyksiin kuuluu myös Velloren linnoitus. Velloren alue on maan suurin nahkatuotteiden viejä. Nahanvienti Velloresta muodostaa yli 37 % Intian nahanviennistä ja nahkatuotteista. Vellore on yksi 27 kaupungista, jotka Intian hallitus on valinnut osallistumaan maan älykaupunkien operaatioon. == Lähteet == == Aiheesta muualla == Luokka:Tamil Nadun kaupungit
Ounasvaaran hiihtokeskus

Ounasvaaran Hiihtokeskus Ounasvaaran Hiihtokeskus Näkymä Ounasvaaran päärinteeltä. Näkymä Ounasvaaran päärinteeltä. Paikkakunta: Rovaniemi, Suomi Vaara: Ounasvaara Yläasema: 215 m Ala-asema: 75 m Korkeusero: 140 m Laskettelurinteitä: 13 kpl, 7 km Pisin rinne: Easy East – 1,5 km Hiihtohissejä: 5 kpl Lumetus: Kyllä Ounasvaaran Hiihtokeskus on talviurheilukeskus Rovaniemellä. Se sijaitsee Rovaniemen keskustassa Ounasvaaran pohjoisrinteellä. Laskettelukeskussa on 13 rinnettä ja 5 hissiä. Hiihtokeskuksessa sijaitsee myös maastohiihtostadion ja Ounasvaaran mäkikeskus. == Lähteet == Luokka:Suomen talviurheilukeskukset Luokka:Rovaniemen urheilupaikat
Riitta Lehtimäki

Riitta Lehtimäki (s. 1958) on suomalainen toimittaja ja tietokirjailija. Hän työskentelee vapaana toimittajana työosuuskunta Mediakunnassa. Aiemmin hän on työskennellyt opintosihteerinä Helsingin Seudun Journalistit ry:ssä. Toimittajana hän on työskennellyt Kotiliedessä ja Annassa, toimituspäällikkönä Avussa ja päätoimittajana Vivassa. Vuodesta 2005 ilmestynyt aikakauslehti Maalla on Riitta Lehtimäen oma lehti-idea. Hän kirjoittaa nykyään Maalla- lehden kolumneja, joissa hän pakinoi vanhojen talojen aiheuttamista iloista ja suruista niitä intohimoisesti rakastavien ihmisten elämässä. Lehtimäki on kirjoittanut Suomen Pankin johtokunnan jäsenen Sinikka Salon elämäkerran Tahdon tähden (2004, Otava) yhdessä Salon kanssa. Lehtimäki kirjoitti ja toimitti Naistoimittajat ry Kvinnliga Journalister ry:n 60-vuotishistoriikin Nainen mediassa (2006, Edita). Riitta Lehtimäki valmistui filosofian maisteriksi Tampereen yliopistosta 1990. Hän on opiskellut myös lukuvuoden 1977-1978 pohjoismaisessa kansanopistossa Biskops Arnössä, josta lähtien hän on ollut kiinnostunut pohjoismaisista yhteiskunnista, niiden kielestä ja kulttuurista. Et-lehdessä ollut Alzheimerin tautia käsittelevä juttu Petter on hoitanut muistisairasta vaimoaan 20 vuotta: ”Eeva ei ole puhunut kymmeneen vuoteen” oli ehdolla 2020 Edit aikakauslehtikilpailussa kolmen parhaan feature-jutun kategoriassa. Kunnioittavasti köyhyydestä – juttupalkinnon hän sai 2016 Kotiliedessä ilmestyneestä jutusta ”Vähällä rahalla” yhdessä toimittaja, kirjailija Pauliina Suden kanssa. == Teokset == * Tahdon tähden Sinikka Salon elämäkerta yhdessä Sinikka Salon kanssa, Otava 2004. ISBN 951119657X * Nainen mediassa Naistoimittajat ry. 60 vuotta, Edita 2006. ISBN 951-37-4855-3 == Lähteet == * Työosuuskunta Mediakunta https://mediakunta.fi/tekijat/riitta-lehtimaki/ * Helsingin Seudun Journalistit ry https://www.hsj.fi/ajankohtaista/2018/11/riitta-lehtimaki- hsjn-opintosihteeriksi/ * Naistoimittajat ry Kvinnliga Journalister rf https://naistoimittajat.fi/riitta-lehtimaki-puheenjohtajaksi/ * Alhaiset palkkiot saavat osan freetoimittajista vaihtamaan alaa Journalisti 17.10.2019 * Viva vaihtaa päätoimittajaa Kauppalehti 26.10.2010 * https://www.etlehti.fi/artikkeli/ihmiset/petter-hoitanut-muistisairasta- vaimoaan-20-vuotta-eeva-ei-ole-puhunut-kymmeneen === Viitteet === Luokka:Suomalaiset päätoimittajat Luokka:Suomalaiset tietokirjailijat Luokka:Suomalaiset järjestöjohtajat Luokka:Vuonna 1958 syntyneet Luokka:Elävät henkilöt
Vallitsevuus

Vallitsevuus eli prevalenssi on epidemiologinen suure, joka kuvaa sairastuneiden lukumäärää väestössä tarkasteltavana aikana. Toisin sanoen, vallitsevuus kuvaa tietyn terveydentilan (esim. sairauden) esiintyvyyttä tietyllä väestöllä, alueella ja aikavälillä, ei terveydentilasta toiseen siirtymisen (esim. sairastumisen) esiintyvyyttä. Vallitsevuuden voi ajatella kuvaavan, mikä on tietyn sairauden määrä väestössä normaalisti. Se kuuluu keskeisimpiin epidemiologisiin tunnuslukuihin. Vallitsevuus lasketaan koko tarkasteluhetken väestöpohjaa vasten. Vallitsevuuteen viitataan yleensä kahdessa eri tilanteessa sen mukaan, kuinka pitkästä aikavälistä on kyse: * pisteprevalenssi = tapausten määrä tarkasteluhetkellä ÷ väestön kokonaismäärä tarkasteluhetkellä. * periodiprevalenssi = alkuhetken pisteprevalenssi + ilmaantuvuus tarkasteluajanjakson aikana. Jotta vallitsevuus eroaisi nollasta, taudin täytyy tietenkin esiintyä väestössä pysyvästi, tai ainakin tarkasteltavan ajanjakson ajan. Tartuntatautien kohdalla pysyvästi väestössä kiertävän taudin sanotaan olevan endeeminen. Vallitsevuuteen vaikuttavat uusien (tauti)tapausten määrä, tapausten tuleminen ja poistuminen seurattavasta ryhmästä sekä sairauden kesto. Vallitsevuuden ja ilmaantuvuuden välillä on likimääräinen yhteys: : vallitsevuus = ilmaantuvuus × sairauden keskimääräinen kesto mikä pätee, jos vallitsevuus on matala (yleensä alle 10 %) ja jos sairauden kesto on järkevästi keskimääräistettävissä. Tämän yhteyden avulla voi kuitenkin hahmottaa, kuinka ilmaantuvuuden tai sairauden keston muutokset vaikuttavat väestön sairausrasitteeseen. Diagnostiikassa käytettyjen testien kohdalla vallitsevuudella on merkitystä, sillä se vaikuttaa testituloksen ennustearvoon. Matemaattisesti ajateltuna vallitsevuus on sairastuneiden määrän epätriviaali tasapainotila. (Triviaalissa tasapainossa sairastuneita ei ole.) == Lähteet == Luokka:Epidemiologia
Ville Huuhtanen

Ville Huuhtanen on suomalainen uransa lopettanut pesäpalloilija. Hän pelasi Superpesistä kausina 1999–2008. Huuhtanen edusti urallaan Superpesiksessä Imatran Pallo-Veikkoja, Kiteen Palloa ja Kouvolan Pallonlyöjiä. Kiteen Pallossa pelatessaan Huuhtanen saavutti yhden SM-kullan kaudella 2005 ja yhden SM-hopean kaudella 2004.https://www.pesis.fi/pesis-info/historia/mitalistit/ Hän pelasi ulkokentällä polttolinjassa. https://yle.fi/urheilu/3-5978350 Huuhtanen pelasi urallaan 234 Superpesiksen runkosarjaottelua. Näissä hän löi neljä kunnaria ja 81 tavallista juoksua, toi 64 juoksua ja keräsi 558 kärkilyöntiä. Huuhtanen pelasi urallaan 55 Superpesiksen ylempää pudotuspeliottelua. Näissä hän löi kaksi kunnaria ja kuusi tavallista juoksua, toi kuusi juoksua ja keräsi 64 kärkilyöntiä. Huuhtanen pelasi urallaan 18 Superpesiksen karsintasarjan ottelua. Näissä hän löi 16 tavallista juoksua, toi 12 juoksua ja keräsi 77 kärkilyöntiä. http://www.pesiksenmaailma.fi/index.php/pelaajakortit?pelaajaid=1130&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Mangaanijodidi

Mangaanijodidi (MnI2) on mangaani- ja jodidi-ionien muodostama epäorgaaninen ioniyhdiste. ==Ominaisuudet ja valmistus== Huoneenlämpötilassa mangaanijodidi on valkoista tai punertavaa kiteistä ja hygroskooppista ainetta. Sen väri muuttuu valon tai kosteuden vaikutuksesta ruskehtavaksi jodin muodostumisen vuoksi. Kidevedettömän yhdisteen lisäksi tunnetaan useita kidevedelliset hydraatteja, joissa kideveden määrä voi olla 1, 2, 4, 6 tai 9. Tavanomaisin on tetrahydraatti (MnI2·4H2O). Kidevesi voidaan poistaa rakenteesta kuumentamalla alhaisessa paineessa. Mangaanijodidi liukenee hyvin veteen. Se liukenee myös etanoliin.Kenneth Pisarczyk: Manganese Compounds, Kirk-Othmer Encyclopedia of Chemical Technology, John Wiley & Sons, New York, 2005. Mangaanijodidia valmistetaan mangaanihydroksidin ja vetyjodidin välisellä reaktiolla. :Mn(OH)2 \+ 2 HI → MnI2 \+ 2 H2O Mangaanijodidia voidaan käyttää muiden mangaaniyhdisteiden valmistamiseen. ==Lähteet== Luokka:Jodidit Luokka:Mangaaniyhdisteet
Tulum (juusto)

Tulum on turkkilainen juusto, jota valmistetaan eri alueilla useissa eri perinteisissä muodoissa. Tulum voidaan tehdä eri tyypistä riippuen lehmän-, vuohen- tai lampaanmaidosta tai eri maitoja sekoittamalla. Tulumilla on useita eri paikallisia muotoja. Erzincanin tulum on ehkä eri muodoista suosituin Turkissa. Itä-Turkista lähtöisin olevaa muotoa kypsytetään kolmesta kuuteen kuukautta. Divlen tulum on nimetty Keski-Turkissa sijaitsevan syvän luolan mukaan, jossa juustoa kypsytetään. İzmirin tulumia tehdään Aigeianmeren alueella ja se tunnetaan tyypeistä toiseksi suosituimpana. Kargın tulum on peräisin Anatolian keskiosasta. Tulumia valmistetaan vuohen- tai lampaannahkaisissa pusseissa. Nimi tulum viittaa myös erityisesti näihin pusseihin. Perinteisiä pidempään kypsyviä muotoja tehdään usein keväällä uusien kilien ja karitsojen syntymän jälkeen. Vuohen tai lampaan maito on tuolloin täyteläisempää. Perinteistä valmistustapaa käyttävät etenkin pienet paikalliset tuottajat. Tulumia voidaan valmistaa myös teollisemmin käyttämättä perinteisiä nahkapusseja valmistamalla sitä muovisissa tynnyreissä. Lopputuote on tällöin usein tasalaatuisempaa kuin perinteisissä tavoissa. Toisaalta tuolloin myös juusto poikkeaa ominaisuuksiltaan nahkaisissa pusseissa valmistetusta juustosta. ==Lähteet== Luokka:Juustot Luokka:Turkkilainen keittiö
PHM Group

PHM Group on kiinteistöpalvelukonserni, joka muodostuu paikallisista yhtiöistä. PHM Group työllistää yli 10 000 kiinteistöpalvelujen ammattilaista Suomessa, Ruotsissa, Norjassa, Tanskassa, Saksassa ja Sveitsissä. Konsernin liikevaihto vuonna 2023 oli 759 miljoonaa euroa. PHM Groupin omistavat Norvestorin hallinnoimat rahastot ja Interan rahasto yhdessä paikallisissa yhtiöissä toimivan johdon kanssa. == Taustaa == PHM Group on aikoinaan syntynyt KH Kiinteistöpalvelut Oy ja Porvoon Huoltomiehet Oy -nimisten yritysten perustalle. Vuonna 1989 perustettu KH Kiinteistöpalvelut Oy – sittemmin Kotikatu-nimellä tunnettu yritys – aloitti kiinteistöhuoltotöiden tekemisen pienenä paikallisena toimijana. Hiljalleen toimintaan otettiin mukaan uusia pieniä kiinteistöhuoltoyrittäjiä. Vuonna 1992 perustetun Porvoon Huoltomiehet Oy:n kiinteistöhuoltoon ja teollisuuden puhdistamiseen keskittynyttä liiketoimintaa rakensi yrittäjä Mika Uusi-Simola. Vuonna 2014 PHM Groupin nykyinen toimitusjohtaja Ville Rantala osti puolet yrityksestä ja lähti kehittämään yritystä yhdessä Uusi-Simolan kanssa. == Kansainvälistä kasvua == PHM Group sai lokakuussa 2018 Intera Partnersin enemmistöomistajakseen. Intera Partnersin mukaantulon myötä PHM Group kasvoi nopeasti. Vuonna 2019 PHM Group laajensi toimintaansa Ruotsiin. Maaliskuussa 2020 norjalainen pääomasijoittaja Norvestor osti PHM Groupista enemmistön Intera Partnersilta. PHM osti syyskuussa 2020 Kotikadun. Norvestorin omistajuuden myötä PHM Group on kasvanut voimakkaasti. PHM Group laajeni Norjaan syyskuussa 2020 ja Tanskaan huhtikuussa 2021. Vuonna 2022 PHM Group laajeni Pohjoismaiden ulkopuolelle Saksaan, kun yhtiö osti Hampurin alueella toimivan kiinteistöpalveluyhtiö Schultz Gruppen. ==Lähteet== == Aiheesta muualla == * PHM Group * Porvoon Huoltomiehet * Talouselämä: Kiinteistöhuollossa jättikauppa Luokka:Suomalaiset kiinteistöpalveluyritykset
Frank Jæger

Frank Jæger (1926 Frederiksberg, Tanska – 1977 Helsingør, Tanska) oli tanskalainen kirjailija. Jæger siirtyi runotuotannossaan alun maalaiselämän valoisuudesta 1950-luvulla selvemmin ristiriitojen kuvaamiseen. Samaa siirtymistä ilmentää proosatuotanto. Novellikokoelmassa Provinser on aiheena taiteilijuus. Suomenkielisiä näytteitä Jægerin tuotannosta on antologiassa 27 pohjoismaista kertojaa, toimittanut Lars Hamberg, Helsinki: Tammi 1964. ==Palkinnot ja tunnustukset== * Kultaiset laakerit (De Gyldne Laurbær) -kirjallisuuspalkinto 1958Jæger, Frank, Kirjasampo.fi, viitattu 12.5.2021 ==Lähteet== Luokka:Tanskalaiset kirjailijat Luokka:Vuonna 1926 syntyneet Luokka:Vuonna 1977 kuolleet
Rothburynterrieri

Rothburynterrieri (Rothbury Terrier) on sukupuuttoon kuollut englantilainen koirarotu. == Alkuperä == Rothburynterrieri on saanut nimensä northumberlandilaisesta kylästä, ja se oli 1700-luvulla suosittu Englannin koillisosien kaivosalueilla, joilla kaivosmiehet käyttivät sitä tuhoamaan rotat heidän tunneleistaan. Tämän lisäksi sitä käytettiin jyrsijöiden torjumiseen myös paikallisissa tehtaissa. Lisäksi se oli paikallisten mustalaisten suosikkiterrieri, ja he käyttivät sitä sekä salametsästykseen että mäyrien ja saukkojen etsimiseen.Morris, Desmond. Dogs - The Ultimate Dictionary of Over 1000 Dog Breeds, s. 174. Trafalgar Square, 2008: North Pomfret, Vermont. === Vaikutus muihin rotuihin === 1800-luvun alkupuolella rotu risteytettiin whippetin kanssa, josta tuloksena oli hoikempi runko ja pidemmät raajat: tästä syntyi lopulta nykyinen bedlingtoninterrieri. == Lähteet == Luokka:Sukupuuttoon kuolleet koirarodut Luokka:Terrierit Luokka:Englantilaiset koirarodut
Christoffer Häggblom

Christoffer Häggblom on suomalainen yritysjohtaja, joka toimii Verkkokauppa.comin hallituksen varapuheenjohtajana.https://investors.verkkokauppa.com/fi/board-of-directors Häggblom oli Verkkokauppa.comin hallituksen puheenjohtaja kunnes siirtyi hallituksen varapuheenjohtajaksi.https://www.kauppalehti.fi/uutiset/verkkokauppacomin- hallituksen-puheenjohtaja-ja-suuromistaja-christoffer-haggblom-39-perusti- ensimmaisen-verkkokauppayhtionsa-16-vuotiaana-naita-kriteereja-han-painottaa- nyt-sijoituskohteita-valitessaan/7375d5ec-970d-4593-b127-93df480488b3 Hän on Verkkokauppa.comin suuromistaja. ==Lähteet== Luokka:Suomalaiset yritysjohtajat Luokka:Syntymävuosi puuttuu Luokka:Elävät henkilöt
Hans Jæger

Hans Henrik Jæger (1854 Drammen, Norja – 1910 Oslo, NorjaJæger, Hans, Store norske leksikon, päivitetty 3.5.2019 ) oli norjalainen kirjailija ja filosofi. Hänen radikaalit mielipiteensä herättivät 1880-luvulla huomiota. Jægerin romaani Fra Kristiania-Bohemen takavarikoitiin heti sen ilmestyttyä 1885, ja Jæger sai 1886 vankeustuomion jumalanpilkasta ja siveettömyydestä. Vuonna 1887 saamansa toisen tuomion jälkeen hän lähti Ranskaan ja julkaisi omaelämäkerrallisen trilogian, joka sekin joutui Pohjoismaissa takavarikkoon. Kirjat julkaistiin uudestaan toisen maailmansodan jälkeen. Jægerin viimeinen teos on 1906 ilmestynyt Anarkiets Bibel. ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1854 syntyneet Luokka:Vuonna 1910 kuolleet
Shropshirenterrieri

Shropshirenterrieri (Shropshire Terrier) on sukupuuttoon kuollut englantilainen koirarotu. == Alkuperä == Shropshirenterrieri oli peräisin länsienglantilaisesta Shropshiren kreivikunnasta, ja se oli läheistä sukua cheshirenterrierille. Se saavutti suosiota 1800-luvun puolivälissä, minkä jälkeen se kuitenkin alkoi harvinaistua – lähinnä liian korkean sisäsiittoisuuden ja aggressiivisuuden takia. Erään raportin mukaan sillä oli vielä yksi muukin heikkous: perinnöllinen taipumus kuurouteen.Morris, Desmond. Dogs - The Ultimate Dictionary of Over 1000 Dog Breeds, s. 174. Trafalgar Square, 2008: North Pomfret, Vermont. Paikallinen tilanomistaja, rotua harrastanut Domville Poole käytti jalostusohjelmassaan bulldoggeja saadakseen lisää sitkeyttä terriereihinsä. Hänen tavoitteensa olikin saada koiransa muistuttamaan ulkoisesti niin paljon puhdasta kettuterrieriä kuin mahdollista ja luonteeltaan niin paljon bullterrieriä kuin mahdollista. Koirat olivat kuitenkin liian innokkaita tappamaan ketun sen sijaan että olisivat antaneet sen ajokoirien jahdattavaksi, mikä vähensi rodun suosiota. == Lähteet == Luokka:Sukupuuttoon kuolleet koirarodut Luokka:Terrierit Luokka:Englantilaiset koirarodut
Aberdeeninterrieri

Aberdeeninterrieri (, ) on sukupuuttoon kuollut skotlantilainen koirarotu. Se on monesti sekoitettu skotlanninterrieriin, mutta Desmond Morriksen mukaan näissä kahdessa rodussa oli selkeitä eroavaisuuksia.Morris, Desmond. Dogs - The Ultimate Dictionary of Over 1000 Dog Breeds, s. 179–180. Trafalgar Square, 2008: North Pomfret, Vermont. == Ulkonäkö == Aberdeeninterrieri oli karkeanomaisempi, pitkärunkoisempi, lyhytraajaisempi ja kömpelömpi kuin skotlanninterrieri. Eräs asiantuntija kuvaili sitä "skyenterrieriksi karkealla karvapeitteellä". Rotu oli matalaraajainen, pitkäselkäinen, pystykorvainen ja karkeakarvainen. == Luonne ja käyttäytyminen == Rodun harrastajat kuvailivat sitä lujatekoiseksi työkoiraksi, vahvaksi, juroksi, kestäväksi, sisukkaaksi, tuliseksi terrieriksi joka oli valmis työskentelemään kaikissa sääolosuhteissa. == Alkuperä == Aberdeeninterrieri oli kotoisin Koillis- Skotlannista Aberdeenin kaupungista, missä se jalostettiin tuhoeläinten hävittämiseen. Aberdeenilainen tri Van Best kehitti sen astuttamalla paikallisia terrierinarttuja kantauroksellaan. Rotua yritettiin virallistaa, ja se esiintyi ensikerran näyttelyssä vuonna 1877. Virallistamisyritykset kuitenkin epäonnistuivat. Skotlanninterrierin kasvattaessa suosiotaan aberdeeninterrieri alkoi pikkuhiljaa kadota. Senaikaiset skotlanninterrierin harrastajat olivat tyytyväisiä, sillä heidän mukaansa kyseessä oli "paikallinen sekarotuinen piski, pystykorvainen terrieri joka kummittelee Aberdeenin kaduilla" ja joka työskenneltäessä paljastui "täydelliseksi pelkuriksi". == Lähteet == Luokka:Terrierit Luokka:Sukupuuttoon kuolleet koirarodut Luokka:Skotlantilaiset koirarodut Luokka:Aberdeenin historia
Hans Henny Jahnn

Hans Henny Jahnn (1894 Stellingen, Hampuri, Saksa – 1959 Hampuri, Länsi-Saksa) oli saksalainen kirjailija. Hän asui Norjassa 1915–1918. Hän rakensi urkuja ja harjoitti 1934–1950 Bornholmissa maanviljelyä. Hän kirjoitti näytelmiä ja romaaneja, joista tunnetuin on romaanitrilogia Fluss ohne Ufer (1949–1961). ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1894 syntyneet Luokka:Vuonna 1959 kuolleet
Clydesdalenterrieri

Clydesdalenterrieri (Clydesdale Terrier) on sukupuuttoon kuollut skotlantilainen koirarotu. == Ulkonäkö == Clydesdalenterrieri oli skyenterrierin silkkikarvainen vastine, käytännössä skyenterrieri yorkshirenterrierin karvapeitteellä. Kooltaan se oli skyenterrieriä jonkin verran pienempi.Morris, Desmond. Dogs - The Ultimate Dictionary of Over 1000 Dog Breeds, s. 181-182. Trafalgar Square, 2008: North Pomfret, Vermont. == Alkuperä == Erään teorian mukaan rotu oli skyenterrierin ja yorkshirenterrierin välisen risteytyksen tulos, toisen mukaan jalostettu yksinomaan skyenterrieristä. Se oli yksi harvoja terrierirotuja jotka jalostettiin alun alkaen ennen kaikkea näyttelyitä eikä käyttöä varten. 1880-luvulle asti se tunnettiin vain nimellä Skye, mutta sen jälkeen se luokiteltiin omaksi rodukseen. Kun uusi silkkinen skye alkoi pärjätä näyttelyissä, perinteisen skyenterrierin harrastajat vaativat, että silkkinen karvapeite kiellettäisiin heidän rodussaan. Näin syntyi uusi rotu, jota kutsuttiin aluksi paisleynterrieriksi. Pian se alkoi harvinaistua, mutta 1800-luvun loppupuolella joukko harrastajia alkoi esitellä sitä näyttelyiden erikoisluokassa. Pian rotua alkoi esiintyä valtaosassa skotlantilaisista näyttelyistä, ja sen suosio alkoi jälleen kasvaa. Samalla nimi muutettiin paisleynterrieristä clydesdalenterrieriksi. Kasvattajien kesken syntyi kuitenkin kiistaa siitä, millainen rodun tulisi olla. 1930-luvulle mentäessä populaatio alkoi huventua merkittävästi, ja toisen maailmansodan loputtua sitä ei ollut käytännössä enää olemassa. === Vaikutus nykyisiin rotuihin === Clydesdalenterrieriä pidetään yorkshirenterrierin kantarotuna, minkä lisäksi sitä käytettiin silkkiterrierin ja australianterrierin jalostukseen.Paisley Terrier. Worldly Dogs. Haettu 26.1.2024. == Lähteet == Luokka:Terrierit Luokka:Sukupuuttoon kuolleet koirarodut Luokka:Skotlantilaiset koirarodut
Luettelo Kreikan hiippakunnista

Luettelo Kreikan hiippakunnista, katso: * Luettelo Kreikan ortodoksisista hiippakunnista * Luettelo Kreikan katolisista hiippakunnista